[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Anton Aleksejev: Talibani oht ei ole ainult so\u0303jaline, vaid ka ideoloogiline"}, {"text_idx": "#000004", "text": "Talibani oht ei ole ainult so\u0303jaline, vaid ka ideoloogiline. Kesk-Aasia riikides on selle ideoloogia ku\u0308lvamise jaoks loodud va\u0308ga ta\u0308nuva\u0308a\u0308rne pinnas, sedastab Anton Aleksejev Vikerraadio pa\u0308evakommentaaris."}, {"text_idx": "#000005", "text": "1984. aastal ka\u0308isin neljandas klassis. Kord oli meil ajalootund ja teemaks oli Vana-Rooma. Kuid ajaloo asemele pandi meile ootamatult joonistamistund. \"Natalja Aleksandrovna ja\u0308i haigeks,\" seletas meile kooli asedirektor. Me ei olnud eriti kurvad, sest joonistamine tundus toredam, kui kuulata lugusid Julius Caesarist."}, {"text_idx": "#000006", "text": "Na\u0308dal hiljem tuli Natalja Aleksandrovna kooli, oli kuidagi imelik ja pa\u0308rast lahkus koolist u\u0308ldse. Aasta aja pa\u0308rast saime teada, et tema poeg, No\u0303ukogude armee leitnant, hukkus Afganistanis. Me olime siis 13-14-aastased ja see oli esimene kord, kui me saime teada, et \"rahvusvaheline kohustus\", mida ta\u0308idavad no\u0303ukogude so\u0303durid Afganistanis, ei ole ainult koolide ehitamine ja haiglate remontimine, vaid ka to\u0303eline so\u0303jategevus."}, {"text_idx": "#000007", "text": "So\u0303da on vo\u0303imatu ilma ohvriteta, seda seletati meile juba lasteaias. To\u0303si, siis ra\u0308a\u0308giti meile Suurest Isamaaso\u0303jast. Seal oli ko\u0303ik selge, tulid sakslased ja tahtsid meid vallutada, aga meie vo\u0303itsime neid ja jo\u0303udsime Berliinini. Afganistan sellesse lihtsasse loogikasse ei mahtunud, eeska\u0308tt oli Afganistan palju kaugemal kui Berliin, teiseks ei tulnud afgaanid meile ju so\u0303dima, hoopis meie la\u0308ksime sinna. To\u0303si, la\u0308ksime nende palvel, aga keegi ei ra\u0308a\u0308kinud, et Afganistan tahab astuda No\u0303ukogude Liitu."}, {"text_idx": "#000008", "text": "Meile o\u0303petati, et meie, no\u0303ukogude inimesed, la\u0308ksime Afganistani, et aidata rahvavalitsusel vo\u0303idelda bandiitide vastu. Hiljem, kui me juba kooli lo\u0303petasime, selgus, et ko\u0303ik oli natuke teistmoodi ja et ku\u0308mneaastane so\u0303da oli mo\u0303ttetu."}, {"text_idx": "#000009", "text": "USA jaoks ei olnud so\u0303da Afganistanis algusest peale mo\u0303ttetu. Taliban pakkus varjupaika Osama bin Ladenile ja ei andnud teda va\u0308lja. So\u0303da Talibani rez\u030ciimi vastu paistis o\u0303iglane mitte ainult ameeriklastele, rahvusvahelised jo\u0303ud USA-ga eesotsas la\u0308ksid Afganistani vastavalt U\u0308RO Julgeolekuno\u0303ukogu resolutsiooniga, mille poolt ha\u0308a\u0308letas ka Venemaa."}, {"text_idx": "#000010", "text": "Pa\u0308rast Al-Qaeda ru\u0308nnakut kaksiktornide pihta avaldas Vladimir Putin tollasele USA presidendile George Bushile toetust ja va\u0308itis, et Venemaa on USA liitlane terrorismivastases vo\u0303itluses. Need ei olnud ainult so\u0303nad, 2000. aastate alguses to\u0308o\u0308tas Uljanovski oblastis Volga jo\u0303e a\u0308a\u0308res u\u0308mberlaadimiskeskus, kust toimetati kaupa rahvusvahelise koalitsiooni jaoks Afganistanis. Ko\u0303rgo\u0303zstani pealinna Bis\u030ckeki lennujaam jagati pooleks ja u\u0308hele poolele tekkis Moskva ta\u0308ielikul no\u0303usolekul USA lennuva\u0308ebaas."}, {"text_idx": "#000011", "text": "Mo\u0303ne aja pa\u0308rast hakkasid aga suhted Moskva ja Washingtoni vahel halvenema ning selle halvenemise esimeseks ma\u0308rgiks sai Moskva loobumine koosto\u0308o\u0308st Afganistani teemal. Suleti lennuva\u0308ebaas Bis\u030ckekis, lo\u0303ppes kaupade transiit la\u0308bi Uljanovski. Pa\u0308rast Krimmi annekteerimist 2014. aastal halvenesid suhted veelgi ja Venemaa ametlikuks seisukohaks Afganistani ku\u0308simuses sai see, et va\u0308lisva\u0308ed peavad sealt lahkuma."}, {"text_idx": "#000012", "text": "Selline seisukoht va\u0308a\u0308riks lugupidamist. To\u0303si, riik, mis ise so\u0303dis Afganistanis ja seal kaotas, kutsub u\u0308les teisi riike, eeska\u0308tt USA-d, mitte kordama vigu, mida tegi kunagine NSVL-i juhtkond. Kuid see seisukoht paistab silmakirjalik, sest president Ashraf Ghani valitsuse asemele tuli Taliban."}, {"text_idx": "#000013", "text": "La\u0308a\u0308ne saatkonnad evakueeritakse Kabulist. Vene saatkond aga ja\u0308a\u0308b, sest Taliban lubas tagada selle turvalisuse ja pani juba u\u0308mber saatkonna hoone oma turvamehed."}, {"text_idx": "#000014", "text": "Vene infoagentuurid, viidates va\u0308lisministeeriumile, teatavad, et Venemaal ei ole po\u0303hjust muretseda seoses vo\u0303imuvahetusega Afganistanis, sest Moskval on head suhted nii endise valitsuse kui ka Talibaniga. See lause ko\u0303lab vene meedias va\u0308ga naljakalt, sest Venemaa seaduste ja\u0308rgi peavad ajakirjanikud pa\u0308rast iga so\u0303na \"Taliban\" mainimist vo\u0303i kirjutamist lisama juurde va\u0308ljendi \"see organisatsioon on Venemaal tunnistatud terroristlikuks\". Nii et Moskval on head suhted nendega, keda ise peab terroristideks."}, {"text_idx": "#000015", "text": "\"Taliban hakkab lihtsalt oma iseloomu to\u0303ttu destabiliseerima Venemaa liitlasi regioonis, Usbekistani, Tadz\u030cikistani ja Tu\u0308rkmenistani.\""}, {"text_idx": "#000016", "text": "Venemaa seisukohta vo\u0303ib nimetada silmakirjalikuks, kuid vene patrioodid kasutavad so\u0303na \"pragmaatiline\". USA kaotas ja Venemaa ra\u0308a\u0308kis sellest juba ammu, ideaalne po\u0303hjus vene patriootidele ro\u0303o\u0303mustamiseks. Probleem on aga selles, et Taliban hakkab lihtsalt oma iseloomu to\u0303ttu destabiliseerima Venemaa liitlasi regioonis, Usbekistani, Tadz\u030cikistani ja Tu\u0308rkmenistani."}, {"text_idx": "#000017", "text": "Kolmest eelpool nimetatud riigist on so\u0303javalmis armee vaid Usbekistanil. Venemaal tuleb vo\u0303tta enda peale endise NSVL-i Kesk-Aasia vabariikide piiride kaitse. Tadz\u030cikistani territooriumil baseerub Vene diviis, kuid seal teenivad kohalikud elanikud."}, {"text_idx": "#000018", "text": "Kui po\u0303genike laine Afganistanist ho\u0303lmab kolme Kesk-Aasia riiki, siis muutub olukord seal kardinaalselt ja sellest saab probleem Venemaa jaoks. Kesk-Aasiast lahkuvad inimesed juba praegu Venemaale ja koos nendega liiguvad ka narkootikumid."}, {"text_idx": "#000019", "text": "Neis kolmes riigis on korrumpeerunud autokraatlikud rez\u030ciimid. Ja kujutagem nu\u0308u\u0308d ette, et Pandz\u030ci piirijo\u0303e teisele kaldale ilmuvad \"habemega mehed\" automaatidega, kes lubavad oma vendadele teisele poole jo\u0303ge va\u0308ga ta\u0308htsat asja - o\u0303iglust. Meie jaoks siin Euroopas ta\u0308hendab Taliban keskaega, terrorit, naiste alava\u0308a\u0308ristamist jne. Ent paljude nende korrumpeerunud rez\u030ciimide kodanike jaoks on Taliban o\u0303iglus, altka\u0308emaksude puudumine, to\u0303eline usk, mis u\u0308hendab vo\u0303imu ja elanikkonda, sest Allahi ees on ko\u0303ik vo\u0303rdsed."}, {"text_idx": "#000020", "text": "Selles regioonis on julmus omane mitte ainult Talibanile. Vahe on selles, et Kesk-Aasia riikide eliit kasutavad seda enda kasuks, Taliban aga deklareerib, et kasutab seda Allahi nimel ja ko\u0303ikide heade inimeste hu\u0308vanguks. Nii et Talibani oht ei ole ainult so\u0303jaline, vaid ka ideoloogiline ja Kesk-Aasia riikides on selle ideoloogia ku\u0308lvamise jaoks loodud va\u0308ga ta\u0308nuva\u0308a\u0308rne pinnas."}, {"text_idx": "#000021", "text": "Kui Talibani esindajad ka\u0308isid a\u0308sja Moskvas ja pidasid la\u0308bira\u0308a\u0308kimisi Vene diplomaatidega, siis uudised nende la\u0308bira\u0308a\u0308kimiste kohta olid va\u0308ga kuivad. Tundus, et Taliban lubas mitte ru\u0308nnata Vene saatkonda ja mitte u\u0308letada Usbekistani, Tadz\u030cikistani ja Tu\u0308rkmenistani piiri. Kuid eelmisel aastal lubas Taliban samuti palju Katari pealinnas Dohas USA-le ja tollase Afganistani valitsusele ja ko\u0303ik need lubasid haihtusid koos Talibani so\u0303jaliste saavutustega. Miks peaks vo\u0303itja ja\u0308rgima kokkuleppeid kaotajaga?"}, {"text_idx": "#000022", "text": "Joe Bidenile heidetakse ette mitte va\u0308gede va\u0308lja viimist, vaid seda, et see va\u0308ljaviimine osutus po\u0303genemiseks. Poliitiline otsus lahkuda Afganistanist ja Iraagist sai tehtud juba Donald Trumpi administratsiooni ajal. Aga veelkord, kui ameeriklased la\u0308ksid Afganistani ja kutsusid ko\u0303iki neid toetama so\u0303jas terrorismi vastu, siis Venemaa seda toetust ka avaldas. Kui nu\u0308u\u0308d pa\u0308rast Talibani vo\u0303imule tulekut hakkab olukord Kesk-Aasias kontrolli alt va\u0308ljuma ja Venemaa kutsub samamoodi ko\u0303iki appi, siis kes talle appi tuleksid?"}, {"text_idx": "#000024", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000025", "text": "Venemaa saatis Tadz\u030cikistani so\u0303java\u0308emasinaid ja -varustust"}, {"text_idx": "#000026", "text": "Gaspar S\u030cabad: Eestil on vo\u0303imalus seista koos liitlastega juudiviha vastu"}, {"text_idx": "#000027", "text": "Lauri To\u0303nspoeg: mille eest tasuks vo\u0303idelda?"}, {"text_idx": "#000028", "text": "Jufereva-Skuratovski: Afganistan na\u0308itab, et iga riik peab enda eest seisma"}, {"text_idx": "#000029", "text": "Olukord Kabuli lennujaamas on stabiliseerumas"}, {"text_idx": "#000030", "text": "AU\u0308E vo\u0303ttis vastu Afganistani endise presidendi"}, {"text_idx": "#000031", "text": "Tu\u0308rgi tugevdab Afganistani po\u0303geniketulva hirmus piiri"}, {"text_idx": "#000032", "text": "Meedia: Afganistani endine president vo\u0303ttis kaasa 169 miljonit dollarit"}, {"text_idx": "#000034", "text": "Kunnas Afganistanist: va\u0308gede lahkumise ta\u0308htaegade va\u0308lja ka\u0308imine oli viga"}, {"text_idx": "#000035", "text": "WSJ: Bidenit hoiatati va\u0308gede kiire va\u0308ljatoomise eest"}, {"text_idx": "#000038", "text": "Taliban lubas olla mo\u0303o\u0303dukam, kuid ja\u0308tkab siiski tapmisi"}, {"text_idx": "#000044", "text": "Kaarel Tarand: ku\u0308lmasurm ei kohuta"}, {"text_idx": "#000047", "text": "Pirita TOP-i juures aastaid tu\u0308hjalt seisnud alale kerkivad kortermajad"}, {"text_idx": "#000050", "text": "Raik: Narvas algab eestikeelsele o\u0303ppele u\u0308leminekuga venitamine"}, {"text_idx": "#000053", "text": "Kristo Voika eurosarja vastasest: usun, et seal on ma\u0308ngu ku\u0308ll"}, {"text_idx": "#000055", "text": "Peep Pahvi tagasitulek lo\u0303ppes kaotusega"}, {"text_idx": "#000056", "text": "Kriitikute hinnangul vo\u0303ib keskmise kiiruse mo\u0303o\u0303tmine tekitada ohtlikke olukordi"}, {"text_idx": "#000057", "text": "Riigikogu ha\u0308a\u0308letas uurimiskomisjoni loomise maha"}, {"text_idx": "#000058", "text": "Eesti juurtega astronaut ra\u0308a\u0308kis Tartus noortele oma to\u0308o\u0308st"}, {"text_idx": "#000060", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000061", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]